
Dr. Danka Lajos, a bizottság elnöke: Köszöntök mindenkit. Megkezdjük az ülésünket, 11:07 perckor az ülést megnyitom. A bizottság tagjai teljes létszámban jelen vannak. Köszöntöm a meghívottakat, a városháza dolgozóit. Jegyzőkönyv-hitelesítőnek felkérem Lenkai Nóra képviselő társamat. Erről már nem kell határozatot hoznunk. Sürgősségi indítvány a mai ülésünkön nincs. Kérdezem a bizottság tagjait, hogy a napirendhez további javaslatok vannak-e, az előterjesztések megtárgyalásának helyére van-e módosító indítvány? Ha nincs, akkor a kiküldöttek szerint szavazunk a napirendről. Aki egyetért, kérem kézfelemeléssel jelezze. 7 egyhangú igen szavazattal a napirendet elfogadtuk.

A szavazásnál 7 fő bizottsági tag volt jelen.

A Bizottság 7 egyhangú igen szavazattal a napirendet elfogadta, és az alábbi határozatot hozta:

60/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottsága napirendjét az alábbiak szerint fogadta el:
NYILVÁNOS ÜLÉS


1./	Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására /Közgyűlés 3./napirend/
	Előadó:		Stéger Gábor, a Közgazdasági és Adó Osztály vezetője
	Meghívott:	Gáspárné Farkas Ágota, könyvvizsgáló

2./		Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára /Közgyűlés 4./napirend/
Előadó: 	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Meghívott:	Horváth Zoltán, az AGORA Savaria Kulturális és Médiaközpont NKft. ügyvezető igazgatója
		
3./	Javaslat az önkormányzat által alapított alapítványokkal kapcsolatos döntések meghozatalára /Közgyűlés 6./napirend/
	Előadó:		Nagyné Dr. Gats Andrea, a Jogi és Képviselői Osztály vezetője
Meghívottak:	Csapláros Andrea, a Savaria Történelmi Karnevál Közhasznú Közalapítvány Kuratóriumának elnöke
Cseri József, a Savaria Történelmi Karnevál Közhasznú Közalapítvány FEB elnöke
Kopcsándi József, a Szombathelyért Közalapítvány Kuratóriumának elnöke
Balogh Tibor, a Szombathelyért Közalapítvány FEB elnöke
Kronekker Veronika, a Kutyamenhely Alapítvány Kuratóriumának elnöke
Versegi Valentin, a Kutyamenhely Alapítvány FEB elnöke
Szentkirályi Bernadett, a „Szombathely Szent Márton városa” Gyebrovszki János Alapítvány Kuratóriumának elnöke

4./	Javaslat igazgatói álláshely betöltésére vonatkozó pályázati felhívás jóváhagyására /Közgyűlés 2./napirend/
	Előadó:		Vinczéné Dr. Menyhárt Mária, az Egészségügyi és Közszolgálati Osztály vezetője

5./	Javaslat a Geszler Mária Kossuth-díjas keramikusművész által felajánlott további műtárgyak átvételére vonatkozó ajándékozási megállapodás megkötésére /SAJÁT-Két Közgyűlés közötti beszámolóban 1. napirend/
Előadó:		Vinczéné Dr. Menyhárt Mária, az Egészségügyi és Közszolgálati Osztály vezetője
Meghívott: 	Csapláros Andrea, a Savaria Múzeum igazgatója

6./	Javaslat a Mesebolt Bábszínház pályázatokon történő részvételének jóváhagyására /SAJÁT/
	Előadó:		Vinczéné Dr. Menyhárt Mária, az Egészségügyi és Közszolgálati Osztály vezetője
	Meghívott:	Csató Kata, a Mesebolt Bábszínház igazgatója

Felelős:		Dr. Danka Lajos, a Bizottság elnöke

Határidő:	azonnal

NYILVÁNOS ÜLÉS


Dr. Danka Lajos, a bizottság elnöke: AZ 1. napirendi pontunk tárgyalása következik. 

1./	Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására /Közgyűlés 3./napirend/

Dr. Danka Lajos, a bizottság elnöke: Köszöntöm osztályvezető urat, illetve Szakács Eszter irodavezető asszonyt. Kérdezem, hogy kiegészítés van-e az előterjesztéshez?

Stéger Gábor, a Közgazdasági és Adó Osztály vezetője: Köszönöm Elnök úr! Nincs kiegészíteni valóm.

Dr. Danka Lajos, a bizottság elnöke: A bizottság tagjainak van-e észrevétele a költségvetéssel kapcsolatban? Nincs. Egy rendelettervezetünk és három határozati javaslatunk van. A határozati javaslatok a Bursa Ösztöndíjhoz csatlakozásról, óvodáknál pedagógiai asszisztensi státusz áthelyezéséről és egy pályázat benyújtásáról szólnak. Szavazhatunk-e egyben róluk? Rendben. Ki az, aki támogatja? Ki az, aki tartózkodik? Nem szavazat nincs. 5 igen szavazat és 2 tartózkodás mellett elfogadtuk a határozati javaslatokat.

A szavazásnál 7 fő bizottsági tag volt jelen.

A Bizottság 5 igen szavazat és 2 tartózkodás mellett a javaslatot elfogadta, és az alábbi határozatokat hozta:

61/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

Felelős: 		Dr. Danka Lajos, a Bizottság elnöke
		(A végrehajtás előkészítéséért:
		Stéger Gábor, a Közgazdasági és Adó Osztály vezetője)

Határidő:	2026. szeptember 24.


62/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására” című előterjesztést megtárgyalta, és a Bursa Hungarica Felsőoktatási Önkormányzati Ösztöndíjrendszerhez történő csatlakozásról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős: 		Dr. Danka Lajos, a Bizottság elnöke
		(A végrehajtás előkészítéséért:
		Vinczéné Dr. Menyhárt Mária, az Egészségügyi és Közszolgálati Osztály vezetője
		Stéger Gábor, a Közgazdasági és Adó Osztály vezetője)

Határidő:	2026. szeptember 24.


63/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására” című előterjesztést megtárgyalta, és a városi pedagógiai asszisztens státusz Szombathelyi Maros Óvodába áthelyezéséről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős: 		Dr. Danka Lajos, a Bizottság elnöke
		(A végrehajtás előkészítéséért:
		Vinczéné Dr. Menyhárt Mária, az Egészségügyi és Közszolgálati Osztály vezetője
		Stéger Gábor, a Közgazdasági és Adó Osztály vezetője
		Sebestyénné Pethő Andrea, a Szombathelyi Köznevelési GAMESZ igazgatója)

Határidő:	2026. szeptember 24.


64/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására” című előterjesztést megtárgyalta, és a PPPA FuoriLuogo projekttel kapcsolatos döntések meghozataláról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős: 		Dr. Danka Lajos, a Bizottság elnöke
		(A végrehajtás előkészítéséért:
		dr. Gyuráczné dr. Speier Anikó, a Városüzemeltetési és Városfejlesztési Osztály vezetője
		Stéger Gábor, a Közgazdasági és Adó Osztály vezetője)

Határidő:	2026. szeptember 24.

Dr. Danka Lajos, a bizottság elnöke: A 2. sz. napirendi pontunk következik.

2./		Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára /Közgyűlés 4./napirend/

Dr. Danka Lajos, a bizottság elnöke: Köszöntöm Kaposiné irodavezető asszonyt. A gazdasági társaságokkal kapcsolatos előterjesztés 17 határozatából egy tárgyalására teszek javaslatot. Az AGORA Savaria Kulturális és Médiközpont Nonprofit Kft. ügyvezetőjének megválasztásáról szól. Tarr miniszter úr előzetesen hozzájárult ahhoz, hogy az AGORA vezetői feladatainak ellátására az Önkormányzat meghívásos eljárást alkalmazzon és egyetértett Horváth Zoltán személyével. A fentiek értelmében az előterjesztés az ő megbízására tesz javaslatot meghívásos eljárás keretében. Azért gondoltam, hogy igazgató urat meghívjuk a bizottsági ülésre, mivel nem emlékszem rá, hogy lett volna itt a bizottság előtt, miközben a város egyik meghatározó kulturális intézményét vezeti. Igazgató úr jelezte hétfőn a Gazdasági és Jogi Bizottsági ülésen, hogy nem biztos, hogy ide fog érni, mert egyéb programjai vannak. Én akceptálom, hogy elfoglalt, tudom, hogy eléggé sűrűek a programjai. Ugyanakkor nem teszek le róla, hogy a bizottság tagjai megismerhessék igazgató urat. Mivel ez az eljárás így működik, tulajdonképpen mi csak bólintunk egyet arra, hogy ő betöltse a továbbiakban is az igazgazói posztot. Tehát döntést nagyon nem kellene hoznunk. Javaslatot tehet valaki, ha úgy gondolja, hogy nem ért vele egyet. Én azt gondolom, hogy ezzel egyet lehet érteni. Az igazgató úr működése alatt az AGORA nagyon jól működött, illetve működik jelenleg is. Ki az, aki támogatja igazgató kinevezését? 7 egyhangú igen szavazattal támogatjuk.

A szavazásnál 7 fő bizottsági tag volt jelen.

A Bizottság 7 egyhangú igen szavazattal a javaslatot elfogadta, és az alábbi határozatot hozta:

65/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára” című előterjesztést megtárgyalta, és az AGORA Savaria Kulturális és Médiaközpont Nonprofit Kft. ügyvezetőjének megválasztásáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Vinczéné Dr. Menyhárt Mária, az Egészségügyi és Közszolgálati Osztály vezetője/

Határidő:	2026. szeptember 24.

Dr. Danka Lajos, a bizottság elnöke: Következik a 3. sz. napirendi pontunk tárgyalása.

3./	Javaslat az önkormányzat által alapított alapítványokkal kapcsolatos döntések meghozatalára /Közgyűlés 6./napirend/

Dr. Danka Lajos, a bizottság elnöke: Az előterjesztés 8 határozati javaslatot tartalmaz. A Kuratóriumi és FEB beszámolók elfogadásán túl a Szombathelyért Közalapítvány felügyelő bizottsága tagjának lemondása miatt új tagot kell választani. A Gazdasági és Jogi Bizottság ülésén elég jól tárgyaltunk a Szombathelyért Közalapítványról, illetve a többi alapítvány esetében is elfogadtuk ezeket az okiratokat. Van-e valakinek észrevétele? Ha nincs, akkor szavazunk. Egyben szavazhatunk a határozatokról? Jó, egyben szavazunk. A személyi változásnál annyi lesz, hogy azt a Gazdasági és Jogi Bizottság is a Közgyűlésre bízta. Jelenleg nem áll rendelkezésünkre információ a személlyel kapcsolatban. Ki az, aki elfogadja? Kérem kézfelemeléssel jelezze. Egyhangúlag elfogadtuk.

A szavazásnál 7 fő bizottsági tag volt jelen.

A Bizottság 7 egyhangú igen szavazattal a javaslatot elfogadta, és az alábbi határozatokat hozta:

66/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat az önkormányzat által alapított alapítványokkal kapcsolatos döntések meghozatalára” című előterjesztést megtárgyalta, és a „Szombathely Szent Márton városa” Gyebrovszki János Alapítvány 2025. évi működéséről szóló beszámoló tudomásul vételéről szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Nagyné Dr. Gats Andrea, a Jogi és Képviselői Osztály vezetője,
Szentkirályi Bernadett, a „Szombathely Szent Márton városa” Gyebrovszki János Alapítvány Kuratóriumának elnöke/

Határidő:	2026. szeptember 24.


67/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat az önkormányzat által alapított alapítványokkal kapcsolatos döntések meghozatalára” című előterjesztést megtárgyalta, és a Szombathelyért Közalapítvány 2025. évi működéséről szóló beszámoló tudomásul vételéről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Nagyné Dr. Gats Andrea, a Jogi és Képviselői Osztály vezetője,
Kopcsándi József, a Szombathelyért Közalapítvány Kuratóriumának elnöke/

Határidő:	2026. szeptember 24.


68/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat az önkormányzat által alapított alapítványokkal kapcsolatos döntések meghozatalára” című előterjesztést megtárgyalta, és a Szombathelyért Közalapítvány Felügyelő Bizottságának 2025. évi tevékenységéről szóló beszámoló tudomásul vételéről szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Nagyné Dr. Gats Andrea, a Jogi és Képviselői Osztály vezetője,
Balogh Tibor, a Szombathelyért Közalapítvány Felügyelő Bizottságának elnöke/

Határidő:	2026. szeptember 24.

69/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat az önkormányzat által alapított alapítványokkal kapcsolatos döntések meghozatalára” című előterjesztést megtárgyalta, és a Kutyamenhely Alapítvány 2025. évi működéséről szóló beszámoló tudomásul vételéről szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Nagyné Dr. Gats Andrea, a Jogi és Képviselői Osztály vezetője,
Kronekker Veronika, a Kutyamenhely Alapítvány Kuratóriumának elnöke/

Határidő:	2026. szeptember 24.
70/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat az önkormányzat által alapított alapítványokkal kapcsolatos döntések meghozatalára” című előterjesztést megtárgyalta, és a Kutyamenhely Alapítvány Felügyelő Bizottságának 2025. évi tevékenységéről szóló beszámoló tudomásul vételéről szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Nagyné Dr. Gats Andrea, a Jogi és Képviselői Osztály vezetője,
Versegi Valentin, a Kutyamenhely Alapítvány Felügyelő Bizottságának elnöke/

Határidő:	2026. szeptember 24.


71/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat az önkormányzat által alapított alapítványokkal kapcsolatos döntések meghozatalára” című előterjesztést megtárgyalta, és a „Savaria Történelmi Karnevál” Közhasznú Közalapítvány 2025. évi működéséről szóló beszámoló tudomásul vételéről szóló VI. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Nagyné Dr. Gats Andrea, a Jogi és Képviselői Osztály vezetője,
Csapláros Andrea, a „Savaria Történelmi Karnevál” Közhasznú Közalapítvány Kuratóriumának elnöke/

Határidő:	2026. szeptember 24.


72/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat az önkormányzat által alapított alapítványokkal kapcsolatos döntések meghozatalára” című előterjesztést megtárgyalta, és a „Savaria Történelmi Karnevál” Közhasznú Közalapítvány Felügyelő Bizottságának 2025. évi tevékenységéről szóló beszámoló tudomásul vételéről szóló VII. határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Nagyné Dr. Gats Andrea, a Jogi és Képviselői Osztály vezetője,
Cseri József, a „Savaria Történelmi Karnevál” Közhasznú Közalapítvány Felügyelő Bizottságának elnöke/

Határidő:	2026. szeptember 24.


73/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat az önkormányzat által alapított alapítványokkal kapcsolatos döntések meghozatalára” című előterjesztést megtárgyalta, és a Szombathelyért Közalapítvány felügyelő bizottsága új tagjának megválasztásáról szóló VIII. határozati javaslatot a Közgyűlésnek elfogadásra javasolja azzal, hogy a felügyelő bizottság tagjának személyéről a Közgyűlés döntsön.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Nagyné Dr. Gats Andrea, a Jogi és Képviselői Osztály vezetője/

Határidő:	2026. szeptember 24.

Dr. Danka Lajos, a bizottság elnöke: A 4. sz. napirendi pontunk következik.

4./	Javaslat igazgatói álláshely betöltésére vonatkozó pályázati felhívás jóváhagyására /Közgyűlés 2./napirend/

Dr. Danka Lajos, a bizottság elnöke: Kérdezem az irodavezető asszonytól, hogy van-e kiegészítése az előterjesztéshez?

Király-Fülöp Ágnes, az Egészségügyi, Kulturális és Köznevelési Iroda vezetője: Köszönöm a szót Tisztelt Elnök Úr! Tisztelt Bizottság! Nincs kiegészíteni valóm az előterjesztéshez. Ugye Popa Gergely munkaviszonyának közös megegyezéssel történő megszüntetése miatt van szükség a pályázati felhívásnak a megjelentetésére.

Dr. Danka Lajos, a bizottság elnöke: Köszönjük szépen. Annyiban egészíteném ki, hogy a helyettesítése az igazgatóhelyettes asszonnyal szerintem elég jól megoldott volt. Azonban nem engedhetjük meg magunknak, hogy nem írjuk ki a pályázatot.

Nagyné Dr. Gats Andrea, a Jogi és Képviselői Osztály vezetője: Jogszabályi rendelkezés alapján hatvan napja van erre a fenntartónak.

Dr. Danka Lajos, a bizottság elnöke: Magam részéről támogatom ezt a kiírást. Van-e a bizottság tagjainak észrevétele. Ha nincs, akkor szavazunk. Ki az, aki támogatja? Egyhangúlag támogatjuk.

A szavazásnál 7 fő bizottsági tag volt jelen.

A Bizottság 7 egyhangú igen szavazattal a javaslatot elfogadta, és az alábbi határozatot hozta:

74/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottság a „Javaslat igazgatói álláshely betöltésére vonatkozó pályázati felhívás jóváhagyására” című előterjesztést megtárgyalta, és a Savaria Szimfonikus Zenekar igazgatói feladatainak ellátására vonatkozó pályázat kiírásával kapcsolatos határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Dr. Danka Lajos, a Bizottság elnöke
		/a végrehajtás előkészítéséért:
Vinczéné Dr. Menyhárt Mária, az Egészségügyi és Közszolgálati Osztály vezetője/

Határidő:	2026. szeptember 24.

Dr. Danka Lajos, a bizottság elnöke: Az 5. sz. napirendi pontunk következik.

5./	Javaslat a Geszler Mária Kossuth-díjas keramikusművész által felajánlott további műtárgyak átvételére vonatkozó ajándékozási megállapodás megkötésére /SAJÁT-Két Közgyűlés közötti beszámolóban 1. napirend/

Dr. Danka Lajos, a bizottság elnöke: Van-e irodavezető asszonynak kiegészíteni valója?

Király-Fülöp Ágnes, az Egészségügyi, Kulturális és Köznevelési Iroda vezetője: Köszönöm szépen, nincs kiegészíteni valóm. A június Közgyűlés döntött már az ajándéktárgyak elfogadásáról, ennek írásba foglalása történt most meg. Ami még majd hátra van, az a közjegyzői okirat az örökösének a köteles részről történő lemondásáról. 

Dr. Danka Lajos, a bizottság elnöke: Köszönjük szépen. Mindig örülünk, ha a város gazdagodik egy-egy ilyen kulturális értékkel. Köszönjük a városunk díszpolgárának ezt az ajándékozást. Kérdezem a bizottság tagjait, hogy van-e észrevételük? Ha nincs, akkor szavazunk. Ki az, aki támogatja? Egyhangúlag támogattuk.

A szavazásnál 7 fő bizottsági tag volt jelen.

A Bizottság 7 egyhangú igen szavazattal a javaslatot elfogadta, és az alábbi határozatot hozta:

75/2026. (IX. 23.) SZÖNT számú határozat

A Szellemi Örökség, Nemzetiségi és Térségi Kapcsolatok Szakmai Bizottsága a „Javaslat a Geszler Mária Kossuth-díjas keramikusművész által felajánlott további műtárgyak átvételére vonatkozó ajándékozási megállapodás megkötésére” című előterjesztést megtárgyalta, és javasolja a Közgyűlésnek az előterjesztés mellékletét képező ajándékozási megállapodás jóváhagyását.

Felelős:		Dr. Danka Lajos, a Bizottság elnöke
(a végrehajtás előkészítéséért:
Vinczéné dr. Menyhárt Mária, az Egészségügyi és Közszolgálati Osztály vezetője
Csapláros Andrea, a Savaria Múzeum igazgatója)

Határidő:	2026. szeptember 24.

Dr. Danka Lajos, a bizottság elnöke: A 6. sz. napirendi pont következik.

6./	Javaslat a Mesebolt Bábszínház pályázatokon történő részvételének jóváhagyására /SAJÁT/

Dr. Danka Lajos, a bizottság elnöke: Csató Kata igazgató asszony helyett Nyulné Szaller Anita van jelen.

Nyúlné Szaller Anta, produkciós vezető: Igazgató asszony egy nemzetközi fesztiválon vesz részt. Egy saját rendezésével kerültünk be a programba.

Dr. Danka Lajos, a bizottság elnöke: Köszönjük, hogy megtisztelt a jelenlététével. Akarja-e kiegészíteni a pályázattal kapcsolatos ismereteinket?

Nyúlné Szaller Anta, produkciós vezető: Köszönöm, nem.

Dr. Danka Lajos, a bizottság elnöke: Van-e a bizottság tagjainak észrevétele? Ha nincs, akkor szavazunk. Ki az, aki támogatja a pályázaton való részvételt? Köszönöm, egyhangúlag elfogadtuk.

A szavazásnál 7 fő bizottsági tag volt jelen.

A Bizottság 7 egyhangú igen szavazattal a javaslatot elfogadta, és az alábbi határozatot hozta:

76/2026. (IX.23.) SzÖNT. számú határozat

A Szellemi Örökség, Nemzetiségi és Térségi Kapcsolatok Szakmai Bizottsága a „Javaslat a Mesebolt Bábszínház pályázatokon történő részvételének jóváhagyására” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68. § 4. pontjában meghatározott feladatkörében eljárva – a Gazdasági és Jogi Bizottság 237/2026. (IX.21.) GJB számú határozatában foglalt jóváhagyással egyetértve – tudomásul veszi, hogy a Mesebolt Bábszínház az alábbi, önrészt nem igénylő pályázatokat benyújtja:
1. a Visegrádi Alap stratégiai pályázatán „Borders beyond borders” munkacímmel, 56.022 EUR támogatási összegre, amelynek célja a partnerintézmények által létrehozott bábszínházi produkciók cseréje, valamint egy közös, ifjúsági bábszínházi témájú kutatás megvalósítása és publikálása;
2. a Perform Europe nemzetközi pályázaton „Puppets beyond borders” munkacímmel, 55.000 EUR támogatási összegre, amelynek célja a részt vevő országokban létrejött bábszínházi előadások nemzetközi vendégjátéka, valamint a partnerintézmények szakmai együttműködésének és kölcsönös megismerésének elősegítése.

Felelős: 	Dr. Danka Lajos, a Bizottság elnöke
		Horváth Soma alpolgármester
		(a végrehajtás előkészítéséért:
	Vinczéné Dr. Menyhárt Mária, az Egészségügyi és Közszolgálati Osztály vezetője,
	Csató Kata, a Mesebolt Bábszínház igazgatója)

Határidő:		azonnal

Dr. Danka Lajos, a bizottság elnöke: Ezzel az ülést 11:21 perckor berekesztem. Köszönöm a részvételt.





Szombathely, 2026. szeptember 24.






    	(: Lenkai Nóra:)	(: Dr. Danka Lajos :)
     	a bizottság tagja	a bizottság elnöke  
	 (Aláírva:                 )	(Aláírva:                      )

Telefon: +36 94/520-211
KRID: 628508398
Web: www.szombathely.hu

